laion/Wikipedia-Exotic huggingface dataset:
פאלאצו מרנו ג'ופרידה

פאלאצו מרנו ג'ופרידה (באיטלקית: Palazzo Marano Giuffrida) הוא ארמון בקטניה שהוקם בין 1906 ו-1907 לפי תוכניותיו של האדריכל תומאזו מלרבה (איט') בסגנון אר נובו. היה במקור ארמון יהודי ואחד המבנים המרשימים באיטליה. פירושו של השם "מרנו" הוא בעברית "אנוסים". פירושו של השם "ג'ופרידה", בצרפתית Juifs, הוא יהודים. נמצא בוויה אומברטו 272 (באיטלקית: 272 Via Umberto) בקטניה. Antonio Rocca: Il liberty a Catania, Magma, Catania 1984. Franca Restuccia: Catania nel '900 : dall'architettura eclettica allo stile liberty, Gangemi, Roma 2003. Anna Maria Damigella: Il contributo di Tommaso Malerba all'architettura liberty a Catania (1907 - 1915), Arte documento, 23.2007, 240-251, Marcianum Press, Venezia 1988. מדיה וקבצים בנושא פאלאצו מרנו ג'ופרידה בוויקישיתוף
Netcat

netcat (נקרא גם בקיצור: nc) היא תוכנית לכתיבה וקריאה מתוך חיבורי רשת בפרוטוקול TCP או UDP. התוכנית משמשת לרוב תוכניות אחרות או תסריטים, ומהווה כלי יעיל לאבחון תקלות באפליקציות רשת. הגרסה הראשונה של netcat נכתבה למערכת ההפעלה יוניקס. הגרסה האחרונה (1.10) ראתה אור במרץ 1996. קיימים מספר מימושים לתוכנית במערכות POSIX, כאשר הבולטים מביניהם הם זו של פרויקט גנו וזו של OpenBSD. הגרסה של OpenBSD הועברה גם ל-FreeBSD ול-Microsoft Windows דרך Cygwin. נוסף על כך, נכתבה גם גרסה ל-Windows. ב-סולאריס 11 קיימת גרסה של netcat המבוססת על זו של OpenBSD. במהלך השנים נוספו גרסאות מורחבות של netcat, הבולטות מביניהן הן socat, המהווה גרסה עשירה ומסובכת יותר, Cryptcat, המכילה תכונות קריפטורגפיות מובנות, ו-Ncat, גרסה מורחבת שנכתבה על ידי Nmap. במערכות שונות, ניתן לקרוא ל-netcat בעזרת הפקודות nc, ncat, pnetcat, socat, sock, socket, sbd. netcat כולל בתוכו את התכונות הבאות: טיפול בחיבורים יוצאים או נכנסים, TCP או UDP בכל פורט סריקת פורטים מובנית קריאה מהקלט הסטנדרטי מצב שליחה איטי, שורה אחת בכל מספר שניות תצוגה הקסדצימלית של הנתונים המועברים יצירת מנהור באופן כללי, התחביר של פקודת netcat יראה כך: nc [options] [hostname] [port[s]] דוגמה נפוצה תהיה שימוש ב-netcat כלקוח, לדוגמה בשליחת מידע לשרת מרוחק: echo "Hello server!" | nc server 8080 שימוש נפוץ נוסף הוא כשרת המאזין לפורט מסוים: nc -l 8080 telnet OpenSSL מדיה וקבצים בנושא Netcat בוויקישיתוף אתר האינטרנט הרשמי של Netcat (באנגלית) netcat בפרויקט גנו nc(1) - דף העזרה של netcat במערכת ההפעלה לינוקס Netcat: the TCP/IP swiss army, באתר סורספורג'. The GNU netcat project, באתר סורספורג'. "src/usr.bin/nc/" , קוד התוכנית באתר אוניברסיטת טורונטו. "Contents of /release/5.4.0/usr.bin/nc/Makefile", קוד התוכנית באתר FreeBSD. Netcat OpenBSD Cygwin Port 1.10.2.3 netcat (Windows) באתר securityfocus. socat CryptCat Project, באתר סורספורג'. Ncat - Netcat for the 21st Century, באתר Nmap.
Vaticinium ex eventu

נבואה בדיעבד (לטינית: Vaticinium ex eventu, מילולית: "נבואה מתוך אירוע") היא טכניקה ומונח תאולוגי או היסטוריוגרפי המתייחס לנבואה שנכתבה לאחר שלמחבר היה מידע על האירוע אותו הוא ניבא. כלומר המנבא לא באמת ניבא את הדברים אלא כתב אותם בדיעבד כשהוא טוען שלמעשה ניבא אותם. למשל, במחקר הועלתה טענה כי חלקו השני של ספר דניאל הוא ספר פסאודואפיגרפי, ונכתב כנבואה בדיעבד בתקופת מרד החשמונאים, בסביבות שנת 165 – 164 לפנה"ס. פסאודואפיגרפיה Andre LaCocque, Daniel in His Time, Columbia: University of South Carolina Press, 1988, pp. 7-8 ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
אולג באבאייב

אולג מיידנוביץ' באבאייב (באוקראינית: Олег Мейданович Бабаєв‏ (21 באוקטובר 1965 – 26 ביולי 2014), היה פוליטיקאי אוקראיני ממוצא אזרי, בעליהם של שני מועדוני כדורגל במחוז פולטבה. בין 2010 ל-2014 שימש כראש עיריית קרמנצ'וג. אולג באבאייב נולד ב-1965 בעיר קורסק שברוסיה לאב אזרי ולאם רוסיה. בשנת 1982, לאחר סיים את לימודיו התיכוניים, התקבל לבית הספר לקצינים בעיר מינסק. ב-1986 סיים את לימודיו והסמך לקצונה. שירת במזרח הרחוק ולאחר מכן בצ'כוסלובקיה. בקיץ 1991, בעקבות יציאת כוחות הצבא הסובייטי מצ'כוסלובקיה, הועבר באבאייב לשרת באזור קייב. לאחר התפרקות ברית המועצות עבר לשרת בצבא האוקראיני. ב-1996 - פרש מהשירות הצבאי. ב-2000 סיים את לימודיו באוניברסיטת קייב. ב-2005 החל לשמש יושב ראש מועדון הכדורגל וורסקלה פולטבה, המשחק בליגת העל האוקראינית. ובמקביל היה נשיא כבוד של מועדון כדורגל נוסף מליגה נמוכה יותר. באבאייב נבחר לפרלמנט האוקראיני, בבחירות 2007, במסגרת האיחוד הכל-אוקראיני "מולדת". אך פרש מהמפלגה עם היבחרו בסוף 2010 לראש עיריית קרמנצ'וג (עם 42.34% מקולות הבוחרים), כי לדבריו "חש שראש עיר צריך להיות אישיות א-פוליטית". באבאייב נורה למות ב-26 ביולי 2014 בעודו יושב במכוניתו בחזית ביתו. מדיה וקבצים בנושא אולג באבאייב בוויקישיתוף אולג באבאייב באתר מחוז פולטבה (באוקראינית) ראש עיר במרכז אוקראינה נורה למוות במהדורה האוקראינית של רויטרס ערך זה הוא קצרמר בנושא אוקראינים ובנושא פוליטיקאים. אתם מוזמנים לתרום לוויקיפדיה ולהרחיב אותו.
מדפסות תלת מימד מסוג דלתא

מדפסות תלת מימד מסוג דלתא הן מדפסות תלת־ממד, אשר מנגנון התנועה שלהן שונה ממנגנון התנועה של מדפסות תלת־ממד המבוססות על מערכת צירים קרטזית. במדפסות הדלתא האובייקט המודפס מונח על משטח ההדפסה ואינו נע במהלך הדפסתו. הראש המדפיס את האובייקט נע באופן מקביל למשטח ההדפסה (דבר הנובע מהגאומטריה של המדפסת). מדפסת הדלתא הראשונה נבנתה בשנת 2012 על ידי ג'והן רושול, מהנדס גרמני העובד בחברת גוגל, התבססה על טכנולוגית FDM - התכה ומיזוג לצורך מידול (Fused Deposition Modeling) והייתה בעצם רובוט דלתא (אנ') עם אקסטרודר (מכשיר המבצע שיחול, כלומר מתיך את התרמופלסטיק המשמש כחומר גלם ומוציא אותו מותך בחתך עגול בקוטר קבוע) Bowden. בשנים האחרונות מדפסות הדלתא תופסות מקום רחב יותר בשוק מדפסות תלת הממד, הן כמדפסות FDM, הן כמדפסות SLS, מדפסות חמר, והן כמדפסות המדפיסות אוכל. התכנון המקורי של ג'והן אומץ ושופר על ידי מספר חברות מסחריות אשר מוכרות היום מדפסות FDM שולחניות בתצורת דלתא. מדפסות ה-FDM מסוג דלתא משתמשות ברובן באקסטרודר מסוג Bowden אשר מבוסס על תכנון של אדריאן בוייר משנת 2009. לעומת מדפסות תלת הממד בעלות מערכות הצירים הקרטזיות, למדפסות הדלתא יש יציבות גבוהה יותר הנובעת מכך שהאובייקט המודפס אינו נע - מגש ההדפסה סטטי. ראש ההדפסה קל, דבר המאפשר תנועה מהירה יותר ותאוצות גבוהות יותר (מומנט אינרציה נמוך). יכולת תנועה מהירה ותאוצה גבוהה בכל הכיוונים (גם בכיוון של ציר Z). יכולת זו משפרת את איכות ההדפסה ומאפשרת דילוגים מעל אזורים שכבר הודפסו. מיני קוסל רוסטוק מקס חברת SeeMeCNC מהחלוצות בתחום, המתמחה במדפסות תלת מימד מסוג דלתא. חברת ספיידרבוט חברת בלו איגל לאבס המדפסת של ג'והן רוסטוק נציגות SeeMeCNC בישראל קהילת ה-Reprap אריק בוודן אקסטרודר מדפסת תלת מימד מסוג דלתא המדפיסה חמר ג'והן רושול מציג את עצמו
תחיה דנון

תחיה דנון (לשעבר שמואלי; נולדה ב-20 בנובמבר 1951) היא שחקנית ישראלית. נולדה וגדלה בתל אביב. היא בוגרת בית הספר הגבוה לאמנויות הבמה בית צבי. במהלך הקריירה שלה שיחקה בסרטי קולנוע ובתוכניות טלוויזיה רבות. בשנת 1988 שיחקה בסרט הקולנוע "אל עצמי", המבוסס על ספרה של גלילה רון־פדר-עמית, "אל עצמי". בשנת 1989 שיחקה בסדרת הדרמה של הערוץ הראשון "כתר בראש", בה גילמה את דמותה של בת-שבע, לצדם של יעקב כהן, רוני בליץ, אבנר חזקיהו ועוד. באותה שנה שיחקה גם בסרט צמות, ובו גילמה את מפקדת בית הסוהר לנשים. בשנת 1994 גילמה את אמו של ויצמן בסדרת הנעורים "עניין של זמן", ששודרה בטלוויזיה החינוכית הישראלית. בשנת 1998 שיחקה בסרטו של יונתן סגל "קשר עיר". בשנת 2005 לוהקה לסרט הקולנוע "ברונו מאוהב", בתפקיד אמו של ברונו. ב-2007 עשתה את תפקידה בסדרה "אבידות ומציאות". בשנת 2008 שיחקה בסדרת הדרמה "על קצות האצבעות", ששודרה בערוץ 2. בשנת 2009 לקחה חלק במיני סדרה "תמיד אותו חלום". כמו כן, גילמה את אילנה רוזנר, אמו של אמיר רוזנר בסדרה הקומית "רמזור" במשך ארבע עונות. שיחקה בעונה השלישית של "האלופה" בשנת 2009. היא שיחקה בתיאטרון הבימה במחזות "דרייפוס", "הילד חולם", "רצח פוליטי", "הסירפד של השכן", "ההולכים בחושך" ו"קולות". בתיאטרון חיפה שיחקה בתפקידים שונים במחזות משיח (תפקיד ראשי), נפש יהודי (הכפיל), "טרטיף (דורין) ו"מקבת (ליידי מקבת). כמו כן, שיחקה בתיאטרון הקאמרי במחזות: "מאה", "הצמה של אבא", "הם יורים גם בסוסים", "נכנע ומנוצח", "שיץ", "גם הוא באצילים", "גורודיש", "בויטרה", "הורודוס", "סוף טוב" "רומן משפחתי" ו"אמא קוראז' וילדיה". בשנת 2015 החלה להשתתף במחזמר "אופרה בגרוש" בתפקיד דולי ובהצגה "חולה אהבה משיכון ג'" בתפקיד אמו של ויקטור. היא שיחקה בתיאטרון החאן במחזה "ארוחת ערב", ובתיאטרון באר שבע במחזה "יומנה של אנה פרנק". בתיאטרון בית ליסין שיחקה במחזות "הרולד ומוד", "תפוחים מן המדבר" ו"ולנטינו". כמו כן, שיחקה בתיאטרון צוותא במחזה "סטריפטיז אחרון מספר 2". דנון היא דודתו של יובל סגל. הייתה נשואה לשחקן אורי אברהמי, ולשחקן והבמאי רמי דנון. בנותיה הן השחקניות חן דנון זקס והגר דנון-זהבי. תחיה דנון, במיזם "אישים" לתיעוד היצירה הישראלית תחיה דנון, במסד הנתונים הקולנועיים IMDb (באנגלית) תחיה דנון, באתר "אידיבי", מאגר הידע העברי לקולנוע ישראלי ועולמי תחיה דנון, בארכיון הבימה תחיה דנון, באתר הבמה תחיה דנון, באתר archive.habima.co.il תחיה דנון, באתר www.ishim.co.il
אורה מאירסון

אורה מאירסון (נולדה ב-9 בספטמבר 1956) היא שחקנית ישראלית. מאירסון נולדה בכפר סבא. היא בוגרת בית הספר הגבוה לאמנויות הבמה בית צבי. בשנת 1984 שיחקה במחזה "קליגולה", קופרודוקציה של תיאטרון החאן והמרכז התיאטרוני בנווה צדק. בשנת 1986 שיחקה במחזה פרי עטו של הנריק איבסן, "איולף הקטן". בשנת 1989 שיחקה בתיאטרון החאן במחזה "האביב מתעורר". היא קיבלה פרס-מלגה מטעם עיריית תל אביב-יפו - פרס רוזנבלום לאמנויות הבמה (1991). ב-1992 לוהקה למחזה "מחול המוות". בשנת 1993 שיחקה בתיאטרון הבימה במחזה "הילד חולם", בבימויו של חנוך לוין. בשנת 1992 שיחקה במחזה "בשפל", פרי עטו של מקסים גורקי, אותו עיבדה עזה צבי וביימה אופירה הניג. בשנת 1994 גילמה את "ברטה, משרתת במחזה "הדה גאבלר". בשנת 1995 השתתפה במחזה "השושנה המקועקעת", שהוצג בתיאטרון הבימה. בשנת 2000 שיחקה במחזה "סאלינג'ר", בתיאטרון תמונע. בשנת 2003 שיחקה במחזה "החשפנית", פרי עטה של ענת ברזילי. בשנת 2005 שיחקה בסרט הקולנוע "מלנומה אהובתי". בשנת 2006 לקחה חלק במחזה "דולי סיטי", המחזה הוא עיבוד בימתי לספרה של אורלי קסטל-בלום, "דולי סיטי". בין השנים 2007–2008 שיחקה במחזה, "החתונות של אבא", אותו כתב וביים יוסי יזרעאלי, עבור תיאטרון תמונע. בשנת 2008 שיחקה במחזה "כמו שתרצו אותי", של תיאטרון הספרייה. בשנת 2010 שיחקה במחזה "המתנדב", באולם אלי ליאון. בשנת 2012 שיחקה בתיאטרון הסינמה במחזה, "כל יום חמישי", אותו כתב אלירן כספי, על תפקידה במחזה הייתה מועמדת לפרס שחקנית השנה "בקיפוד הזהב". היא שיחקה במחזות: "יובל", "שעת סיפור", "תהילה", "פעמונים בירושלים", "הדיבוק", "עידו ועינם", "הכלה המתה", "עלילות יחזקאל פיירמן", "רוזנטה חוזר משדה הקרב", "על במה אחת", "באר הבז", "היורדים אל הים", "נולדנו אשמים", "ליאונס ולנה", "לילה במאי", "ינתי פרזי", "רופא בעל כרחו", "האשה הגדולה מן החלומות", "רציחות קטנות", "פצפונת ואנטון", "מסע ארוך אל תוך הלילה", "רוקדים בלונאסה" ו"הבחורים בדלת ממול". כמו כן, היא שיחקה במחזות "דבורה בארון", של תיאטרון הקאמרי, "הכל אודות חווה", של תיאטרון באר שבע ו"הצמא והרעב" של תיאטרון חיפה. היא שיחקה במחזה "הרצל", בעיבודה של רנה ירושלמי על פי יומניו וכתביו של הרצל והספר "הרצל" מאת ע. איילון. בעשור השני של המאה ה-21 הצטרפה לתיאטרון באר שבע ושיחקה במחזות "בין חברים", "רק אתמול נולדה", "בית ברנרדה אלבה", "גרין מייל", "הלוויה חורפית". ב-2017 החלה לשחק במחזה "אהבה וכסף" מאת דניס קלי בתיאטרון תמונע. הייתה מועמדת לפרס התיאטרון הישראלי בקטגוריית שחקנית בתפקיד משנה, על תפקידה במחזה "רק אתמול נולדה". מאירסון נשואה ומתגוררת ברמת גן. אורה מאירסון, במיזם "אישים" לתיעוד היצירה הישראלית אורה מאירסון, במסד הנתונים הקולנועיים IMDb (באנגלית) אורה מאירסון, בארכיון הבימה מאירסון אורה, באתר סוכנות השחקנים של לביאה און "כל יום חמישי "- מאת אלירן כספי- תיאטרון הסמטה הוכרזו המועמדויות על פרס התיאטרון: בין המועמדים - תיקי דיין, משה איבגי, קרן מור ועוד, באתר וואלה, 5 בפברואר 2014
עבאס

האם התכוונתם ל... עבאס (عباس) הוא שם פרטי בערבית ממנו נגזר גם שם משפחה "'עבאס"' היא שכונה בהדר הכרמל שבחיפה. בית עבאס – שושלת ששלטה באימפריה המוסלמית הח'ליפים לבית עבאס – רשימת בני שושלת בית עבאס אל-עבאס – דודו של הנביא מוחמד אבן אל-עבאס – בנו של אל-עבאס אישים: אבו עבאס – מייסד החזית לשחרור פלסטין אברהם עבאס – חבר הכנסת בכנסת השלישית מטעם אחדות העבודה - פועלי ציון אסאמה עבאס – שחקן מצרי גדעון עבאס – קצין צה"ל דרוזי-ישראלי גסאן עבאס – שחקן ערבי ישראל היאם עבאס – שחקנית פלסטינית-ישראלית מחמוד עבאס (אבו מאזן) – מנהיג פלסטיני מנסור עבאס – פוליטיקאי ערבי-ישראלי סונדוס עבאס – פעילת זכויות נשים עיראקית שונות: בנדר עבאס – עיר נמל בדרום איראן עבאסי
פורמנטרה

פורמנטרה (בקטלאנית ובספרדית: Formentera; הגייה קטלאנית: [furmənˈteɾə], הגייה ספרדית: [formenteɾa]) הוא אי ספרדי באיי האורן (האיים הפיטיוסיים) הממוקם דרומית לאי איביזה בים התיכון. קבוצת איים זו היא חלק מארכיפלג האיים הבלאריים המהווים קהילה אוטונומית בספרד. שטחו הוא 83.24 קילומטר מרובע והנקודה הגבוהה ביותר נמצאת בגובה 119 מטר מעל פני הים. אוכלוסיית האי מונה כ-12,000 איש וצפיפותו היא 129.23 לקמ"ר. באי נמצאת העיירה פורמנטה וכמה כפרים מסביבה. לחופים הלבנים של פורמנטרה אי אפשר להגיע במטוס, אלא אך ורק בסירה מאיביזה, מה שתורם לתחושת השלווה והבידוד מהעולם העוטפת את התייר המבקר במקום. גאוות האי היא על צלילותם התמידית של מי הים, תוצאה של מאמץ שימור סביבתי מודע. בזכות המודעות הסביבתית בפרמנטרה, האיזון הטבעי בחופים לא הופר מעולם, ולכן לא נגרם נזק לאוכלוסיית עשבי הים posidonia prairie, הסופחים אליהם לכלוך ומרככים את השפעות גלי הים. בין העשבים שוחים מגוון יצורי ים קטנים - תמנונים, דגיגים וסרטנים - וצלילות המים הופכת את הישיבה על הסלעים לספארי תת-מימי בזעיר אנפין. הצמחים והמים הצלולים כה איקוניים, עד שהוכרזו כאתר מורשת עולמית על ידי אונסק"ו. פרמנטרה מציע לתיירים 20 ק"מ של חופים לבנים ומים צלולים, מסעדות טובות והרבה שלווה. אופיו המיוחד של האי משך אליו מגוון אמנים ובעלי מלאכה שקבעו בו את מושבם, ומציעים עתה מגוון יצירות, תכשיטים ועיצובים מקוריים לתיירים המזדמנים לאיים הבלאריים. מעריכים כי שמו של האי נובע מהמילה הלטינית frumentarium, שמשמעותה "אסם". האי נכבש על ידי קרתגו ולאחר מכן הועבר לרומא העתיקה. במהלך שקיעת האימפריה הרומית, האי עבר לוויזיגותים, הביזנטים, הוונדלים, והערבים. האי נכבש על ידי הקטלונים, וסופח לממלכת ארגון, ומאוחר יותר הפך לחלק מממלכת מיורקה. פורמנטרה ידוע ברחבי אירופה הודות לחופים הלבנים הרבים ולעובדה ששיזוף בעירום מותר ברובם, ועל כן מהווה יעד תיירות פופולרי בחודשי הקיץ. החופים העיקריים הם: סס אילטס סאס אילטס פלאיה דה סאלגה קאלה סונה פלאיה דה לוונט הגישה לפורמנטרה היא רק בדרך הים. ספינות לפורמנטרה יוצאות מאיביזה, כל חצי שעה בעונת התיירות. בעונה זו יש גם ספינות היוצאות מספרד היבשתית. איביזה מדיה וקבצים בנושא פורמנטרה בוויקישיתוף אתר האינטרנט הרשמי של אנגלית (בקטלאנית, בספרדית ובאנגלית) מריאט כהן‏, פורמנטרה, ספרד: האי הכי טוב לאפטר פארטי ורחצה בעירום, באתר וואלה, 25 באפריל 2018 מטרופוליס, YNET חופש, באתר ynet, 17 באוגוסט 2013 Leon Beckenham, culture trip, The Most Beautiful Beaches in Formentera, ‏22-11-2017
ריקי שרובר מרקוזה

ריקי (אריקה) שֶׁרוֹבֶר מַרְקוּזֶה (אנגלית: Ricky Sherover-Marcuse; ‏ 1938–1988) הייתה בלשנית יהודיה אמריקאית, פעילה למען זכויות האדם ונגד הגזענות בדרום קליפורניה, ארצות הברית. נולדה בניו יורק למיליונר ואיל הנפט היהודי מיילס שרובר ולאשתו הראשונה. שרובר נולדה בניו יורק, ועברה עם אמה ואחותה למקסיקו סיטי. בשנת 1947 שבה עם משפחתה לניו יורק, שם השלימה את לימודיה. מגיל צעיר גילתה עניין וערנות בלתי מצויים בנושאי השוויון, זכויות האדם והמלחמה נגד הגזענות. המשיכה את לימודיה בריוורדייל ואת לימודי הקולג' שלה עשתה באוברלין קולג', אוהיו. בראשית שנות השישים שהתה בישראל, כמתנדבת בקיבוץ עין החורש. היא עבדה בענפי המשק השונים והתמסרה במיוחד לעבודה בפרדס ובכרם. מיילס שרובר העביר אז את ביתו לירושלים יחד עם אשתו השנייה, הנדבנית הידועה גיטה שרובר, שלימים הייתה בין התורמים והבונים הגדולים של ירושלים. את לימודי הבלשנות והפילוסופיה החלה ריקי שרובר באוניברסיטת ברנדייס. שם גם פגשה לראשונה את הפילוסוף היהודי גרמני המפורסם הרברט מרקוזה, מדמויות המפתח באסכולת פרנקפורט. ואחר כך למדה אצלו בסן דייגו בשנות השבעים. ההיכרות הקרובה ביניהם, חרף הפרש השנים הרב, כארבעים שנה, נמשכה ואף הפכה לנישואים. לאחר שהתאלמן מרקוזה מאשתו השנייה, נישאו בשנת 1976. הרברט מרקוזה נפטר זמן קצר לאחר נישואיהם, בשנת 1979. ריקי שרובר מרקוזה שלטה היטב בכמה לשונות, ובהן ספרדית, צרפתית, גרמנית ועברית. הייתה גם זמרת חובבת, נגנית גיטרה וסטנדאפיסטית. ספרה הגדול בפילוסופיה עוסק במשנתו של מרקס הצעיר. מפעל חייה היה הקמת מרכז להבנה ולהכרה הדדית, בין אמריקאים והיספנים, שהוקם בדרום קליפורניה. נפטרה ממחלת הסרטן בשנת 1988. לאחר פטירתה בדמי ימיה, נקרא המוסד על שמה, ואחותה ממשיכה לנהל את המרכז. אלישע פורת, לכלוכית מודרנית - בתו של מיליארדר ואשתו של פילוסוף, באתר News1 מחלקה ראשונה, 27 בפברואר 2011
ג'קאס מציגים: חרא סבא

ג'קאס מציגים: חרא סבא (באנגלית: Bad Grandpa) הוא סרט קומדיה בבימויו של ג'ף טרמיין ובכיכובו של ג'וני נוקסוויל שיצא לאקרנים בשנת 2013. הסרט מוקדש לזכרו של ראיין דאן, חבר צוות ג'קאס, שנהרג בשנת 2011 בתאונת דרכים. הסרט מבוסס על פינה קבועה בסרטי ג'קאס שנקראת באותו השם, המספרת על אדם מבוגר ונכדו שמדברים בגסויות ומותחים אנשים בסגנון סרטיו של סשה ברון כהן "בוראט" ו"ברונו". בתחילת הסרט, ארווינג זיסמן (ג'וני נוקסוויל) מגלה במפתיע שאשתו נפטרה, והוא מחליט מאותו הרגע לא להפסיק לקיים יחסי מין עם נשים עד מותו. במהלך ההלוויה, בתו של זיסמן נכנסת ואומרת לו שהיא נכנסת לכלא עקב פרשיית סמים, והיא צריכה שהוא יסיע את בנה (ג'קסון ניקול) לבעלה לשעבר. במהלך הסרט, ארווינג זיסמן ונכדו יוצאים למסע לאורך רחבי הארץ, תוך ביצוע מעשים גסים ומצחיקים המצטלמים במצלמה נסתרת. הסרט זכה לביקורות מעורבות. באתר rotten tomatoes, הסרט קיבל ציון של 60%. חלק מהמבקרים הציגו את הסרט כחכם, מצחיק, ומשוחק היטב אך חלק גדול מהמבקרים כתבו שהסרט מאוד וולגרי ומי שלא חובב את סרטי ג'קאס לא יהנה בסרט זה. רוב הביקורות שיבחו את משחקו של ג'וני נוקסוויל. הסרט התקבל עם הכנסות מפתיעות לטובה והיה אחד הסרטים הכי נצפים של אותה שנה בבתי הקולנוע של שנת 2013 והכנסותיו עומדות על 151,831,537 $ בקופות (נכון ליולי 2014). הסרט היה מועמד לפרס אוסקר באותה השנה על קטגוריית האיפור הטוב ביותר. ביוני 2014 יצא לאקרנים סרט המשך "ג'קאס מציגים חרא סבא.5" עם 40 דקות של תוספות (בדומה לסרטי ג'קאס). אתר האינטרנט הרשמי של ג'קאס מציגים: חרא סבא ג'קאס מציגים: חרא סבא, ברשת החברתית פייסבוק "ג'קאס מציגים: חרא סבא", במסד הנתונים הקולנועיים IMDb (באנגלית) "ג'קאס מציגים: חרא סבא", באתר AllMovie (באנגלית) "ג'קאס מציגים: חרא סבא", באתר Rotten Tomatoes (באנגלית) "ג'קאס מציגים: חרא סבא", באתר Box Office Mojo (באנגלית) "ג'קאס מציגים: חרא סבא", באתר Metacritic (באנגלית) "ג'קאס מציגים: חרא סבא", במסד הנתונים הקולנועיים KinoPoisk (ברוסית) Jackass Presents: Bad Grandpa באתר Mojo
UDC

האם התכוונתם ל... מפלגת העם השווייצרי – מפלגה שווייצרית האיחוד הדמוקרטי של קטלוניה – מפלגה ספרדית, אחד ממרכיבי מערך מפלגות CiU אוניברסיטת א קורוניה – אוניברסיטה בא קורוניה שבספרד אוניברסיטת מחוז קולומביה – אוניברסיטה בוושינגטון די. סי. שיטת UDC – שיטת מיון בספריות
איי האורן

איי האורן או האיים הפיטיוסיים (בקטלאנית: Illes Pitiüses; בספרדית: Islas Pitiusas) הם קבוצת איים ספרדית בים התיכון המהווים את החלק המערבי של הקהילה האוטונומית של האיים הבלאריים (החלק המזרחי נקרא האיים הגימנסיים). האיים כוללים את איביזה, פורמנטרה ומספר איים קטנים נוספים. האיים ממוקמים כ-100 קילומטר דרום-מערבית מהאי מיורקה. ערך זה הוא קצרמר בנושא גאוגרפיה של ספרד ובנושא איים. אתם מוזמנים לתרום לוויקיפדיה ולהרחיב אותו.
פאלאצו מצונה

פאלאצו מצונה (באיטלקית: Palazzo Mazzone) הוא ארמון בקטניה שהוקם בין 1902 ו-1904 לפי תוכניותיו של האדריכל תומאזו מלרבה (Tommaso Malerba) בסגנון מורי. סגנון הבנייה הזכיר את סגנון הבנייה הממלוכי או ארמון האלהמברה. היה במקור ארמון יהודי ואחד המבנים המרשימים באיטליה. פירושו של השם "מצונה" הוא בעברית קברנוניים. נמצא בוויה אומברטו 83 (באיטלקית: 83 Via Umberto) בקטניה. Antonio Rocca: Il liberty a Catania, Magma, Catania 1984. Franca Restuccia: Catania nel '900 : dall'architettura eclettica allo stile liberty, Gangemi, Roma 2003. Anna Maria Damigella: Il contributo di Tommaso Malerba all'architettura liberty a Catania (1907 - 1915), Arte documento, 23.2007, 240-251, Marcianum Press, Venezia 1988. מדיה וקבצים בנושא פאלאצו מצונה בוויקישיתוף
חגיגות הקורבי

חגיגות הַקְּוּרְבִּי (בשפת דיולה: Kourbi) הן חגיגות ריקודים ומוזיקה, המתקיימות בחוף השנהב, ובהן נוטלות חלק, נערות מוסלמיות שטרם נישאו. החגיגות מתחילות בערב לילת אל-קדר, ומסתיימות בצהרי היום שלמחרת. החל משנת 2007, מתקיימות החגיגות, שנערכו בעבר בכל רחבי חוף השנהב, במחוז זנזאן בלבד. צמצום החגיגות למחוז זנזאן, נבע מאיסור מפורש של האימאמים לקיימו, וזאת בעקבות סכנת הנפילה הנשקפת לרוקדות, במקרה של התמוטטות הבימות, עליהן רוקדות הבנות. בוקר אחד לפני לילת אל-קדר, מתחילים הורי הבנות, בעזרת בעלי מקצוע מיוחדים, להקים את הבימות. לשם כך הם משתמשים בקורות עץ לא מהוקצעות, המאוחסנות במהלך השנה, במחסנים מיוחדים, ומשמשות לבניית הבימות מדי שנה בשנה. העמודים הם קורות עבות בגובה שלושה מטרים, המתפצלות בקצה העליון שלהן, לשני ענפים, ביניהם, מונחת הקורה העליונה (ראו תמונה להמחשה). לקראת שקיעת השמש, מופעלים רמקולים המשמיעים מוזיקה אתנית מקומית, בשפות דיולה וקולאנגו, (השפות המדוברות בפי האוכלוסייה המוסלמית בזנזאן), והנערות עם משפחותיהם, מתאספים ליד הבימות. בשנת 2020, בעקבות מגפת הקורונה העולמית, לא התקיימו חגיגות הקורבי בחוף השנהב. מדיה וקבצים בנושא חגיגות הקורבי בוויקישיתוף
גביע אסיה בכדורגל 1972

גביע אסיה בכדורגל 1972 נערך בתאילנד בין ה-7 במאי ל-19 במאי 1972. לטורניר העפילו 6 נבחרות שחולקו לשני בתים, כאשר מכל בית העפילו שתי נבחרות לשלב חצי הגמר שהתקיים בשיטת נוקאאוט. בטורניר זכתה נבחרת איראן לאחר שגברה במשחק הגמר על נבחרת קוריאה הדרומית בתוצאה 2-1 לאחר הארכה. כל משחקי הטורניר נערכו באצטדיון הלאומי אשר ממוקם בבנגקוק בירת תאילנד, ומונה כ-20,000 מקומות ישיבה. במקור נבחרה ישראל לארח את הטורניר, ובכך זכתה נבחרת ישראל בכרטיס אוטומטי לטורניר, אולם מאוחר יותר פרשה ישראל מאירוח הטורניר ותאילנד נבחרה להחליף אותה כמארחת. איראן ותאילנד העפילו לשלב חצי הגמר. קוריאה הדרומית וקמבודיה העפילו לחצי הגמר.
לילת אל-קדר

לַ֫יְלַת אל-קַדְר (בערבית: لیلة القدر משמעות בעברית: ליל הגורל, ליל הרוממות; מכונה גם שאבּ-אִ-קדר) הוא שמו של אחד הלילות האחרונים בחודש הרמדאן. על פי המסורת המוסלמית, זהו הלילה שבו ניתנה הגרסה הראשונית של הקוראן על ידי המלאך ג'יבריל (גבריאל) לנביא מוחמד. על פי אמונה זאת, לילת אל-קדר הוא לילה בו משפיע אללה שפע של ברכה על המאמינים, ובלילה זה נפתחים שערי הרקיע לתפילתם והם מקווים שכל בקשותיהם תתקבלנה. הלילה מצוין באחד מהימים האי-זוגיים מ-21 בחודש עד סופו (על-פי המסורת המקומית, הרוב פסקו שמדובר בליל ה-27). על לילת אל-קדר נאמר שהוא "טוב יותר מאלף חודשים" (סורה 97, פסוק 3). יש מסורות ואמונות עממיות שונות לגבי לילת אל-קדר. יש המאמינים כי לילה זה מתאפיין תמיד בשמים נקיים מעננים, ובמזג אוויר נוח. יש המאמינים כי בלילה זה שורר שלום זמני בכל העולם: שבאותו לילה אין הרג, אונס, מעשי גנבה וכל דבר רע אחר. אמונה נפוצה אחרת היא שלילת אל-קדר הוא מועד להבעת משאלות, ומשאלה שמובעת בו עתידה להתממש. התאריך הספציפי המדויק של לילת אל-קדר אינו מוזכר בקוראן. הסיבה לכך היא שמוחמד קיבל את התאריך המדויק של קבלת הגרסה מאללה בחלום, לאחר מכן הוא הלך לספר לצחאבה על אותו תאריך. אבל בדרך ראה הנביא מוחמד כמה אנשים נלחמים ומרגיזים את אללה, ולכן אללה גרם למוחמד לשכוח את התאריך. בקהילות הסוניות בכל רחבי העולם נחגג לילת אל-קדר בעשרת הלילות האחרונים של הרמדאן, לרוב באחד הלילות האי-זוגיים (21, 23, 25, 27 או 29). מסורות רבות מתעקשות במיוחד שהתאריך הנכון הוא בלילה שלפני ה-27 ברמדאן. תאריך ה-27 ברמאדן לפי הלוח הגרגוריאני כמו בזרם הסוני, הזרם השיעי מאמין כי לילת אל-קדר מתקיים באחת מעשרת הלילות האי-זוגיים האחרונים של הרמדאן, אך בעיקר ב-19, 21 או 23 ברמדאן, כאשר ה-23 מבחינתם הוא הלילה הנפוץ ביותר. תאריך ה-23 ברמאדן לפי הלוח הגרגוריאני מדיה וקבצים בנושא לילת אל-קדר בוויקישיתוף לילת אל-קדר, באתר אנציקלופדיה בריטניקה (באנגלית) בהשאלה מפרסית, שבה "שאבּ" משמעו "לילה".
מנחם אריה קניגסהפר

הרב מנחם אריה קניגסהפר (נהגה: קניגסופר, ובלועזית: königshofer) (1908; תרס"ח - 2005; תשס"ה) היה רב בדרזדן ובהמבורג שבגרמניה ובהמשך משגיח בישיבת חפץ חיים שבכפר סבא. נולד בהלברשטט שבגרמניה בכ"ט באייר תרס"ח ליעקב יהודה וקרינדל (טרלובסקי). למד בתחילה אצל הרב יחיאל יעקב וינברג בבית המדרש לרבנים בברלין, ולאחר מכן בישיבת מיר שבליטא עד שנת תרצ"ו. בשנת תרצ"ז הוסמך לרבנות והחל לכהן כרב בדרזדן שבגרמניה. בשנת תרצ"ח עבר לכהן כרב של הקלאוס החדש (גר') בהמבורג לאחר פטירת הרב הקודם רבי פינחס במברגר. לאחר שניצל ממוות בליל הבדולח נמלט עם משפחתו מגרמניה לאנגליה. אחרי המלחמה פתח תלמוד תורה בלונדון. באזור שנת תש"כ עלה לישראל והיה מנהל רוחני בישיבת חפץ חיים כפר סבא (במשך הזמן שונה שמה של הישיבה לישיבת אור יהודה על שם האדמו"ר רבי יהודה לייב הלוי אשלג). בישראל היה חברותא של האדמו"ר הרב ברוך שלום הלוי אשלג ולמד איתו ספרי קבלה. כמו כן מסר שיעורים בבית הכנסת איצקוביץ בבני ברק. נפטר בב' באייר תשס"ה 11 במאי 2005 ונקבר בהר הזיתים. בשמים ממעל, רעיונות וביאורים על התורה ועל מדרשי חז"ל האדם בעולמותיו, הקדמות וביאורים נחוצים להבנת החכמה הפנימית מיוסדים על פי פירושי גדולי חכמת הקבלה, בני ברק תשנ"א פשוטו של מקרא, פירוש לפסוקי התנ"ך על פי מובנם הפנימי שנאספו מראשונים ואחרונים וספרים קדושים, וביאורים במקום הצורך, בני ברק תשמ"ג עצם הווידוי, באור מורחב על כל פרטי הווידוי על פי כוונת הרמב"ם סולו המסילה, ביאור על פרק הראשון של הספר מסילת ישרים דובר אמת בלבבו, על ספר יושר דברי אמת לרבי משולם פייביש מזבריזא - ענייני קבלה מנחם אריה קניגסהפר (1908-2005), דף שער בספרייה הלאומית יש שתי תשובות אליו בשו"ת שרידי אש להרב יחיאל יעקב וינברג שנכתבו בשנה זו. הנאמן גליון כ"ט